
Specialiųjų pirkimo sąlygų
5 priedas
SUTARTIES PROJEKTAS

LABBIS 4 PRO INFORMACINĖS SISTEMOS INTEGRAVIMO SU LIETUVOS KALĖJIMŲ TARNYBOS INFORMACINE SISTEMA (KADIS-2) PASLAUGŲ
VIEŠOJO PIRKIMO-PARDAVIMO SUTARTIS

2026 m.                ___  d.    Nr._______/_________
          (sudarymo data)
Vilnius


Lietuvos kalėjimų tarnyba, įstaigos kodas 288697120, atstovaujama________________, , toliau vadinamas  Paslaugų pirkėjas ir 
                             , įmonės kodas  ___________, atstovaujama (-as)               ,veikiančio (-ios) pagal              , toliau vadinama Paslaugų teikėjas, 
(jei tai Paslaugų teikėjų grupė – atitinkami duomenys apie kiekvieną partnerį)
            toliau kartu vadinamos Šalimis, o atskirai – Šalimi, sudarėme šią LABBIS 4 PRO informacinės sistemos integravimo su Lietuvos kalėjimų tarnybos informacine sistema (KADIS-2) paslaugų viešojo pirkimo-pardavimo sutartį (toliau – Sutartis)  ir susitarėme dėl toliau išvardintų sąlygų.

1. SUTARTIES DALYKAS

1.1. Sutarties dalykas yra LABBIS 4 PRO informacinės sistemos integravimo su Lietuvos kalėjimų tarnybos informacine sistema (KADIS-2) paslaugos (toliau – paslaugos), kurių apimtis, kokybė bei kiti paslaugoms keliami reikalavimai apibrėžti techninėje užduotyje (Sutarties 1 priedas).
1.2. Paslaugos turi būti suteiktos iki 2026 m. gegužės 15 d.
1.3. Paslaugų rezultatui suteikiama 12 (dvylikos) mėnesių garantija nuo Paslaugų teikimo įvykdymo ataskaitos pasirašymo dienos. Garantija apima Paslaugų rezultato klaidų šalinimą, užtikrinant šio pirkimo techninių reikalavimų atitiktį.
1.4. Pirkimas laikomas žaliuoju pirkimu, vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011-06-28 įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“  4.4.3 papunkčiu „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos“.

2. SUTARTIES KAINODAROS TAISYKLĖS IR ATSISKAITYMO TVARKA

2.1. Sutarčiai taikoma fiksuotos kainos kainodara. 
2.2. Pradinės Sutarties vertė ____________________(______) Eur be pridėtinės vertės mokesčio (toliau – PVM). Sutarties kaina su PVM ir įskaitant visas su paslaugų teikimu susijusias išlaidas ___________________(________) Eur.
2.3. Į Sutarties kainą yra įskaičiuotos visos paslaugų kainos sudedamosios dalys, visos Paslaugų teikėjo patiriamos tiesioginės ir netiesioginės išlaidos ir mokesčiai susiję su Paslaugų suteikimu. Jokios papildomos Paslaugų teikėjo išlaidos nebus apmokamos ar kompensuojamos.
2.4. Išankstinė įmoka (avansas) už paslaugas Paslaugų teikėjui nemokama.
2.5. Už kokybiškai ir faktiškai suteiktas paslaugas, nurodytas Sutarties 1 priede, Paslaugų pirkėjas įsipareigoja sumokėti Paslaugų teikėjui mokėjimo pavedimu, per 30 (trisdešimt) kalendorinių dienų pagal Paslaugų teikėjo pateiktą PVM sąskaitą-faktūrą, prieš tai pasirašius Paslaugų teikimo įvykdymo ataskaitą (Sutarties 2 priede pateikiama pavyzdinė forma) ir nenurodžius jokių paslaugų teikimo trūkumų.
2.6. Sutarties kaina nebus perskaičiuojama pagal bendrą kainų lygio kitimą, paslaugų grupių kainų pokyčius bei dėl mokesčių pasikeitimų.


3. ŠALIŲ TEISĖS IR PAREIGOS

3.1. Paslaugų teikėjas įsipareigoja:
3.1.1. Suteikti kokybiškas paslaugas, nurodytas Sutarties 1 priede, Paslaugų pirkėjui pagal Sutartį, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.
3.1.2. Bendradarbiauti su Paslaugų pirkėju visos Sutarties vykdymo metu ir nedelsdamas raštu informuoti Paslaugų pirkėją apie bet kurias aplinkybes, kurios trukdo ar gali sutrukdyti Paslaugų teikėjui užbaigti paslaugų teikimą nustatytais terminais.
3.1.3. Užtikrinti iš Paslaugų pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą.
3.1.4. Paslaugų pirkėjui nurodžius suteiktų paslaugų trūkumus/neatitikimus/pastabas, ištaisyti juos savo sąskaita per 5 (penkias) darbo dienas.
3.1.5. PVM sąskaitoje-faktūroje privalo būti nurodomas Sutarties numeris, Sutarties data. Paslaugų teikėjas PVM sąskaitą-faktūrą privalės pateikti naudodamasis informacinės sistemos „SABIS“  priemonėmis, kaip numatyta LR Viešųjų pirkimų įstatymo 22 str. 3 d.  Paslaugų teikėjui nepateikus sąskaitos faktūros numatyta tvarka, Paslaugų pirkėjas turi teisę nevykdyti mokėjimo.
3.1.6. Iki Sutarties galiojimo pabaigos grąžinti visus iš Paslaugų pirkėjo gautus dokumentus, jeigu Paslaugų pirkėjas tokius dokumentus buvo perdavęs Paslaugų teikėjui kaip reikalingus šiai Sutarčiai vykdyti, Paslaugų pirkėjo nurodytiems asmenims. 
3.1.7. Atlyginti Paslaugų pirkėjo patirtus nuostolius per 10 (dešimt) darbo dienų, jei Paslaugų teikėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai Paslaugų pirkėjui, jeigu trečiųjų šalių reikalavimai Paslaugų pirkėjui susiję su intelektinės nuosavybės teisių pažeidimais arba jeigu Paslaugų pirkėjo nuostoliai atsiranda dėl Paslaugų teikėjo kaltės, jam nevykdant arba netinkamai vykdant Sutartį.
3.1.8. Jeigu teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, Paslaugų teikėjas įsipareigoja, kad pirkimo Sutartį vykdys tik tokią teisę turintys asmenys. 
3.2. Paslaugų teikėjas Sutarties galiojimo laikotarpiu turi teisę:
3.2.1. Gauti laiku apmokėjimą už tinkamai atliktas paslaugas, Sutarties 2.2 papunktyje nustatytą kainą su sąlyga, kad jis tinkamai įvykdo visus šioje Sutartyje numatytus įsipareigojimus.
3.2.2. Prieštarauti nepagrįstiems mokėjimams subteikėjams, jei Paslaugų pirkėjas naudojasi               Sutarties 3.4.2 papunktyje įtvirtinta tiesioginio atsiskaitymo su subteikėjais galimybe.
3.2.3. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
3.3. Paslaugų pirkėjas įsipareigoja:
3.3.1. Bendradarbiauti su Paslaugų teikėju ir suteikti jam visą turimą informaciją ir/ar dokumentus, kurie gali būti reikalingi tinkamam Sutarties vykdymui.
3.3.2. Nedelsiant pranešti Paslaugų teikėjui apie Sutarties sąlygų pažeidimą, kai tik toks pažeidimas yra nustatomas.
3.3.3. Priimti suteiktas kokybiškas paslaugas bei per Sutarties 2.5 papunktyje nustatytą terminą apmokėti Paslaugų teikėjui už kokybiškai suteiktas paslaugas, atitinkančias Sutarties 1 priede keliamus reikalavimus bei suteiktas laikantis nusistovėjusios praktikos ir atitinkamos profesijos standartų, numatytų tokios rūšies paslaugų teikimui, pervedant pinigus į Paslaugų teikėjo Šalių rekvizituose (Sutarties 11 dalis) nurodytą atsiskaitomąją sąskaitą.
3.3.4. Ne vėliau kaip per 3 (tris) darbo dienas nuo Sutarties įsigaliojimo ir/ar Sutarties 8.1 papunktyje nurodytos informacijos gavimo raštu, informuoti subteikėjus apie tiesioginio atsiskaitymo galimybę, prašant subteikėjų, norinčių pasinaudoti tokia galimybe, raštu pateikti prašymą Paslaugų pirkėjui per 3 (tris) darbo dienas.
3.4. Paslaugų pirkėjas Sutarties galiojimo laikotarpiu turi teisę:
3.4.1. Dalyvauti Paslaugų teikėjui ir/ar subteikėjui teikiant paslaugas stebėjimo ir (ar) priežiūros tikslu.
3.4.2. Tiesiogiai atsiskaityti su subteikėjais. Tokio atsiskaitymo tvarka nustatoma trišalėje sutartyje, kurią sudaro Paslaugų pirkėjas, Paslaugų teikėjas ir jo subteikėjas (-ai).
3.4.3. Paslaugų pirkėjas turi visas šios Sutarties bei Lietuvos Respublikoje galiojančių teisės aktų numatytas teises.

4. ATSAKOMYBĖS PAGAL SUTARTĮ NETAIKYMAS ARBA ATLEIDIMAS NUO ATSAKOMYBĖS 

4.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
64.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos. Jeigu Paslaugų teikėjo subteikėjas susiduria su nenugalimos jėgos aplinkybėmis, remtis šia sąlyga Paslaugų teikėjas gali tik tokiu atveju, jei negali pasitelkti kito subteikėjo nepatirdamas nepagrįstų išlaidų;
4.1.2. dėl Europos Sąjungos valstybių veiksmų –  kai prievolę pagal Sutartį įvykdyti neįmanoma  dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti;
4.1.3. jei po Sutarties pasirašymo atsiranda naujų aplinkybių, kurios nebuvo žinomos (apribojimas verslui ir pan.), jei tai turi įtakos Paslaugų teikimo pradžiai ar Paslaugų teikimui ir Paslaugų teikėjas gali tai pagrįsti konkrečiais dokumentais ar įrodymais, ir tai nepriklauso nuo Paslaugų teikėjo valios, veikimo ar neveikimo.  
4.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento. Jeigu šalis laiku neišsiunčia pranešimo arba neinformuoja ir nepateikia nurodytų aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
4.4. Šalys susitaria, kad jų atsakomybė ribojama sutarties verte.

5. GINČŲ  SPRENDIMO TVARKA

5.1. Kilusius tarp Šalių ginčus dėl šios Sutarties vykdymo abi Šalys sprendžia derybų būdu.
5.2. Jei ginčo nepavyksta išspręsti derybomis per 20 (dvidešimt) darbo dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Paslaugų pirkėjo buveinės vietą.

6. SUTARTIES VYKDYMO SUSTABDYMAS

6.1. Sutarties vykdymas stabdomas šiais atvejais:
6.1.1. esant 4 skyriuje numatytoms aplinkybėms – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
6.1.2. esant nuo Paslaugų pirkėjo priklausančių aplinkybių, dėl kurių Paslaugų pirkėjas negali priimti paslaugų, Paslaugų pirkėjas turi teisę reikalauti sustabdyti Paslaugų teikimą  iki atitinkamų aplinkybių pasibaigimo;
6.1.3. esant kitoms aplinkybėms, kurios nebuvo žinomos pirkimo vykdymo metu ir su kuriomis susidurtų bet kuris kitas Paslaugų pirkėjas ir/ar Paslaugų teikėjas. 
6.2. Atsiradus aplinkybėms, dėl kurių Paslaugos teikėjas negali vykdyti sutartinių įsipareigojimų, Paslaugos teikėjas apie tai nedelsdamas privalo informuoti Paslaugų pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Paslaugos teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytų Paslaugų teikimas atnaujinamas. Sutartinių įsipareigojimų vykdymas Sutarties 6.1.1 – 6.1.3 papunkčiuose nustatytais atvejais sustabdomas raštu, nurodant priežastis ir sustabdymo terminą. Sutartinių įsipareigojimų vykdymas atnaujinamas pasibaigus sustabdymą lėmusioms aplinkybėms. 
6.3. Tais atvejais, kai sutarties vykdymas sustabdomas likus iki sutarties termino pabaigos mažiau laiko, nei sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos. 
6.4. Tais atvejais, kai sutarties vykdymas sustabdomas likus iki sutarties termino pabaigos daugiau laiko, nei sustabdymo terminas, paslaugų ar jų dalies suteikimo terminas pratęsimas tokiam laikotarpiui, kuriam jis buvo sustabdytas. 
6.5. Paslaugų pirkėjas taip pat turi teisę sustabdyti paslaugų ar kurios nors jų dalies tiekimą, jeigu jam pagrįstai kyla įtarimų dėl teikiamų paslaugų kokybės ir reikia laiko patikrinti bei įsitikinti tiekiamų paslaugų kokybe. Tokiu atveju paslaugų ar jų dalies teikimo stabdymas galimas iki 5 (penkių) darbo dienų. Sustabdytų paslaugų ar jų dalies teikimas atnaujinamas šios Sutarties 6.3 ir 6.4 papunkčiuose nustatyta tvarka. Paslaugų pirkėjo galimybė pasinaudoti šia teise negali priklausyti nuo Paslaugų teikėjo valios ar būti jo įtakojama. 
6.6. Paslaugų Teikėjui jokios papildomos išlaidos dėl Sutarties vykdymo stabdymo neatlyginamos.

7. SUTARTIES NUTRAUKIMAS, ESMINĖS SUTARTIES SĄLYGOS IR TAIKOMOS SANKCIJOS

7.1. Paslaugų pirkėjas vienašališkai nutraukia Sutartį, apie tai ne vėliau kaip prieš 5 (penkias) kalendorines dienas raštu pranešęs Paslaugų teikėjui, jeigu Paslaugų teikėjas padaro esminį sutarties pažeidimą – Paslaugų teikėjas nevykdo prisiimtų įsipareigojimų už Sutarties 2.2 papunktyje nustatytą kainą.
7.2. Paslaugų pirkėjas turi teisę vienašališkai nutraukti Sutartį, apie tai ne vėliau kaip prieš 5 (penkias) kalendorines dienas raštu pranešęs Paslaugų teikėjui, kai:
7.2.1. Paslaugų teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
7.2.2. Paslaugų teikėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje arba kai Paslaugų teikėjas netenka licencijos, akreditavimo ar kitų leidimų, kurie yra būtini jo veiklai vykdyti;
7.2.3. Paslaugų teikėjas sudaro subteikimo sutartį be Paslaugų pirkėjo sutikimo, pakeičia subtiekėjus be Paslaugų pirkėjo sutikimo;
7.2.4. atsiranda Lietuvos Respublikos viešųjų pirkimų įstatymo 90 straipsnio 1 dalyje nustatyti pagrindai.
7.3. Sutartis gali būti nutraukta raštišku abiejų Šalių susitarimu.
7.4. Paslaugų teikėjas turi teisę vienašališkai nutraukti Sutartį, įspėjęs Paslaugų pirkėją raštu prieš ne trumpesnį nei 30 (trisdešimties) dienų terminą, jeigu Paslaugų pirkėjas pažeidžia atsiskaitymo su Paslaugų teikėju terminus (išskyrus atvejus, kai Paslaugų pirkėjas naudojasi savo teise sulaikyti mokėjimus), gavęs Paslaugų teikėjo pretenziją, per 30 (trisdešimt) dienų nesumoka Paslaugų teikėjui mokėtinų sumų.
7.5. Nutraukus Sutartį, Paslaugų pirkėjas turi kiek galima greičiau patvirtinti atliktų Paslaugų vertę. Taip pat parengiama ataskaita apie Sutarties nutraukimo dieną esančią Paslaugų teikėjo skolą Paslaugų pirkėjui ir Paslaugų pirkėjo skolą Paslaugų teikėjui.
7.6. Jei Sutartis nutraukiama Paslaugų pirkėjo iniciatyva dėl Paslaugų teikėjo kaltės, Paslaugų pirkėjo patirti nuostoliai ar išlaidos išieškomi iš Paslaugų teikėjo.
7.7. Sutartį nutraukus dėl Paslaugų teikėjo kaltės, be jam priklausančio atlyginimo už suteiktas Paslaugas, Paslaugų teikėjas neturi teisės į kokių nors patirtų nuostolių ar žalos kompensaciją.
7.8. Esminės Sutarties sąlygos yra:
7.8.1. Paslaugų atlikimo terminas;
7.8.2. Paslaugų atitikimas techninėje specifikacijoje nustatytiems reikalavimams.
7.9. Dideliais ir nuolatiniais trūkumais bus laikoma, kai:
7.9.1. Paslaugų teikėjas vėluoja suteikti Paslaugas daugiau kaip 5 darbo dienas nuo Sutarties 1.2 papunktyje nurodyto termino;
7.9.2. Paslaugų teikėjas nevykdo arba netinkamai vykdo techninėje specifikacijoje nustatytus reikalavimus Paslaugoms ir po raštiško Paslaugų pirkėjo pranešimo/pretenzijos apie tai Paslaugų teikėjui, jis per Paslaugų pirkėjo nurodytą terminą nepašalina nurodytų trūkumų.
7.10. Paslaugų pirkėjas taikys šias netesybas:
7.10.1. jei Paslaugų teikėjas vėluoja suteikti Paslaugas pagal šią Sutartį iki 5 darbo dienų, Paslaugų pirkėjui pareikalavus, jis mokės 0,02 procento dydžio delspinigius nuo nesuteiktų Paslaugų kainos už kiekvieną uždelstą darbo dieną; 
7.10.2. jei Paslaugų teikėjas vėluoja suteikti Paslaugas daugiau kaip 5 darbo dienas, Paslaugų teikėjui taikoma 500 (penkių šimtų) Eur bauda;
7.10.3. jei Paslaugų teikėjas nevykdo arba netinkamai vykdo techninėje specifikacijoje nustatytus reikalavimus Paslaugoms ir per Paslaugų pirkėjo nurodytą terminą nepašalina nurodytų trūkumų, Paslaugų teikėjui taikoma 500 (penkių šimtų) Eur bauda;
7.10.4. nutraukus Sutartį dėl esminio Sutarties pažeidimo, Paslaugų teikėjui taikoma 1000 (vieno tūkstančio) Eur dydžio bauda; 
7.10.5. nepagrįstai nutraukus Sutarties vykdymą ne Sutartyje nustatyta tvarka, Paslaugų teikėjui taikoma 1000 (vieno tūkstančio) Eur dydžio bauda.
7.11. Jei Paslaugų pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Paslaugų teikėjo suteiktas kokybiškas Paslaugas per Sutartyje nurodytą terminą, Paslaugų teikėjas nuo kitos nei nustatytas terminas dienos skaičiuoja Paslaugų pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo darbo dieną.
7.12. Delspinigių ir baudų sumokėjimas neatleidžia nuo pareigos vykdyti šioje Sutartyje prisiimtus įsipareigojimus. Delspinigiai ir baudos gali būti išskaitomos iš Paslaugų teikėjui mokėtinų sumų.
7.13. Jeigu Sutartis nutraukiama dėl esminio Sutarties pažeidimo arba priimtas Paslaugų pirkėjo sprendimas, kad Paslaugų teikėjas Sutartyje nustatytą esminę Sutarties sąlygą vykdė su dideliais ir nuolatiniais trūkumais ir dėl to Paslaugų pirkėjas pritaikė Sutartyje nustatytą sankciją arba priimtas teismo sprendimas, kuriuo tenkinamas Paslaugų pirkėjo reikalavimas atlyginti nuostolius, patirtus dėl to, kad Paslaugų teikėjas Sutartyje nustatytą esminę Sutarties sąlygą vykdė su dideliais ir nuolatiniais trūkumais, Paslaugų pirkėjas ne vėliau kaip per  10 (dešimt) darbo dienų Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie Sutarties neįvykdžiusį ar netinkamai ją įvykdžiusį Paslaugų teikėją.


8. SUBTEIKIMAS

8.1. Paslaugos teikėjas Sutarties vykdymui pasitelkia subteikėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugos teikėjui nebuvo žinomi subteikėjai, Paslaugų teikėjas po Sutarties sudarymo,  tačiau ne vėliau kaip likus 2 (dvi) darbo dienoms iki Sutarties etapo, kurio veiklas vykdys subteikėjas, vykdymo pradžios, įsipareigoja Paslaugų pirkėjui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Paslaugų pirkėją apie minėtos informacijos pasikeitimus visu Sutarties vykdymo metu.
8.2. Subteikėjo pasitelkimas nekeičia Paslaugų teikėjo atsakomybės dėl Sutarties vykdymo. 
8.3. Paslaugų teikėjas gali pakeisti subteikėjus, jeigu Sutarties vykdymo metu jie:
8.3.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos bankroto, restruktūrizavimo bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų; kai dėl objektyvių priežasčių (nutrūkus teisiniams santykiams su Paslaugų teikėju, subteikėjui atsisakius atlikti Paslaugas ir kt.) nebegali atlikti visų ar dalies Sutartyje nurodytų Paslaugų.
8.4. Apie subteikėjų keitimą Paslaugų teikėjas iš anksto raštu turi informuoti Paslaugų pirkėją, nurodydamas subteikėjų pakeitimo priežastis ir būsimus subteikėjus, kitus ūkio subjektus. Pasitelkdamas ir vėliau keisdamas subteikėjus, Paslaugų teikėjas turi užtikrinti, kad subteikėjai yra pajėgūs ir kompetentingi jiems pavestų užduočių tinkamam vykdymui. Subteikėjai gali būti keičiami tik gavus rašytinį Paslaugų pirkėjo sutikimą.




                                                        9. KITOS SĄLYGOS

9.1. Sutartis įsigalioja nuo Sutarties pasirašymo dienos ir galioja iki visiško sutartinių įsipareigojimų įvykdymo.
9.2. Sutartis gali būti keičiama jos galiojimo laikotarpiu tik vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis. 
9.3. Už Sutarties įsipareigojimų nevykdymą arba netinkamą vykdymą Sutarties Šalys atsako pagal Lietuvos Respublikoje galiojančius teisės aktus.
9.4. Sutarties Šalys įsipareigoja ne vėliau kaip per 5 (penkias) darbo dienas informuoti viena kitą apie Šalių rekvizitų, bankų atsiskaitomųjų sąskaitų numerių pasikeitimus. Šalis, neįvykdžiusi šio įsipareigojimo, negali reikšti pretenzijų, kad kita Šalis pažeidė Sutartį, jei kita Šalis atliko veiksmus pagal paskutinius jai žinomus kitos Šalies rekvizitus.
9.5. Paslaugų pirkėjas Paslaugų teikėjo pasiūlymą, sudarytą Sutartį, ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Paslaugų teikėjo komercinius interesus arba turėtų neigiamą poveikį Paslaugų teikėjų konkurencijai,  skelbia viešai.
[bookmark: _Hlk142651479]9.6. Paslaugų pirkėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Paslaugų teikimo įvykdymo ataskaitą:____________________________
								(pareigos, vardas, pavardė)
tel.:, el. paštas:.
9.7. Paslaugų teikėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Paslaugų teikimo įvykdymo ataskaitą: _____________________________
						(pareigos, vardas, pavardė)
tel.:, el. paštas:.
9.8.	Paslaugų pirkėjas paskiria asmenį, atsakingą už  Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalį, el. paštas:__________________________.
9.9. Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.  
9.10. Vykdant šią Sutartį gauta informacija yra konfidenciali ir negali būti perduoti tretiesiems asmenims be kurios nors iš Šalių raštiško sutikimo, išskyrus teisės aktų numatytus atvejus.
9.11. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
9.12. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
9.13. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
9.14. Be šių Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.
9.15. Visi Paslaugų teikėjo specialistai, įtraukti į Sutarties vykdymą, prieš pradedami teikti Paslaugas, privalo pasirašyti konfidencialumo pasižadėjimą (Sutarties 4 priedas) ir originalą pateikti Paslaugų pirkėjui. Jei Sutarties vykdymo metu Paslaugų teikėjas įtrauks naujus specialistus, jie privalo pasirašyti konfidencialumo pasižadėjimą ir originalą pateikti Paslaugų pirkėjui iki pradedant teikti Paslaugas, susijusias su Sutarties vykdymu.
9.16. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
9.17. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
9.18. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
9.19. Be šių Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.

10. PRIEDAI

10.1. Sutarties priedai yra neatskiriama šios Sutarties dalis:
10.1.1. 1 priedas. LABBIS 4 PRO informacinės sistemos integravimo su Lietuvos kalėjimų tarnybos informacine sistema (KADIS-2) paslaugų techninė užduotis, 31 lapas;
10.1.2. 2 priedas. Paslaugų teikimo įvykdymo ataskaitos forma, 1 lapas;
10.1.3. 3 priedas. Paslaugų teikėjo pasiūlymas, ___ lapai;
10.1.4. 4 priedas. Konfidencialumo pasižadėjimas, 3 lapai.

11.  ŠALIŲ ADRESAI IR REKVIZITAI

	PASLAUGŲ PIRKĖJAS	
	PASLAUGŲ TEIKĖJAS

	
	

	Lietuvos kalėjimų tarnyba
	Įmonės pavadinimas

	L. Sapiegos g. 1, Vilnius
	Įmonės adresas

	Įstaigos kodas 288697120
PVM mokėtojo kodas LT100015743114
Tel. +370 5 271 9003
El. paštas: info@kalejimai.lt 
Ats. sąsk. LT87 4040 0636 1000 0337
esanti Lietuvos Respublikos finansų 
ministerijoje, kodas 40400,
SWIFT BIC kodas: MFRLLT22

Įstaigos atstovo pareigų pavadinimas
Vardas, pavardė

	Įmonės kodas

	
	Įmonės kontaktiniai duomenys (telefonas, faksas)

	
	Įmonės elektroninio pašto adresas
Atsiskaitomosios sąskaitos numeris
Bankas, banko kodas



Įstaigos atstovo pareigų pavadinimas
Vardas, pavardė


	
	









20___-____-__ Paslaugų viešojo pirkimo-
                                pardavimo sutarties Nr. _______/_________
1 priedas



LABBIS 4 PRO INFORMACINĖS SISTEMOS INTEGRAVIMO SU LIETUVOS KALĖJIMŲ TARNYBOS INFORMACINE SISTEMA (KADIS-2) PASLAUGŲ
 TECHNINĖ UŽDUOTIS

(pateikiama atskiru failu)



	
	


20___-____-__ Paslaugų viešojo pirkimo-
                                pardavimo sutarties Nr. _______/_________
2 priedas

(Paslaugų teikimo vykdymo ataskaitos forma)

PASLAUGŲ TEIKIMO ĮVYKDYMO ATASKAITA NR. _____

20___m. __________ ___ d.
Vilnius
     Paslaugų teikėjas – ___________________________________________ , atstovaujama (-as) 
                                           (įmonės pavadinimas, kodas)
______________________________ veikiančio pagal ______________________________________
(pareigų pavadinimas, vardas, pavardė)                                                                              (atstovavimo pagrindas)
vadovaudamasis 20___ m. _________ __d. _________________ paslaugų viešojo pirkimo-pardavimo 
 					           (perkamų paslaugų pavadinimas)
sutartimi Nr. _____/______, suteikė paslaugas ________________ ir perdavė visus su paslaugų teikimu
                                                                                   (išvardinti)
 susijusius dokumentus ir medžiagą Paslaugų pirkėjui.

Paslaugų pirkėjas – ____________________________________________, atstovaujama (-as) 
                                                      (įstaigos pavadinimas, kodas)
__________________________________________________________________________________,
                                           			(pareigų pavadinimas, vardas, pavardė)
veikiančio pagal ____________________________________________________________________, 
                                                     			           (atstovavimo pagrindas)
priėmė paslaugas ir visus su paslaugų teikimu susijusius dokumentus ir medžiagą.

Tuo remiantis Paslaugų pirkėjas turi sumokėti Paslaugų teikėjui __________ eurų (_________
                                                                                                                                           (suma skaičiais)
____________________________________ ).  
                         (suma žodžiais)


Paslaugas suteikė

____________________		___________ 			______________
       (pareigų pavadinimas)			      (parašas)			    (vardas, pavardė)
			A.V.


Paslaugas priėmė

____________________		____________   		______________
   (pareigų pavadinimas)			      (parašas)			     (vardas, pavardė)
			A.V.
20___-____-__ Paslaugų viešojo pirkimo-
                                pardavimo sutarties Nr. _______/_________
3 priedas

PASLAUGŲ TEIKĖJO PASIŪLYMAS




20___-____-__ Paslaugų viešojo pirkimo-
pardavimo sutarties Nr. _______/_________
4 priedas



PASLAUGŲ TEIKĖJO SPECIALISTŲ KONFIDENCIALUMO PASIŽADĖJIMO FORMA

KONFIDENCIALUMO PASIŽADĖJIMAS
20__ m. ____________ ____ d.
Vilnius

Vardas pavardė, gyvenamosios vietos adresas[footnoteRef:2] (toliau – Informacijos gavėjas),  [2:  Gyvenamosios vietos adresas reikalingas siekiant sudaryti galimybę susisiekti su Informacijos gavėju šio Pasižadėjimo užtikrinimo klausimais. 
Papildomai informuojame, kad Pasižadėjimas, kartu su jame Jūsų nurodyta asmenine informacija, registruojamas ir saugomas  teisės aktų nustatyta tvarka. Patvirtiname, kad Bendrovė laikosi griežtų konfidencialumo įsipareigojimų bei teisės aktuose nustatytų asmens duomenų apsaugos reikalavimų dėl visos Jūsų pateiktos informacijos, susijusios su asmens duomenimis.] 

Atsižvelgiant į tai, kad ____________  ketina perduoti konfidencialią neskelbtiną informaciją, pasirašydamas šį dokumentą (toliau – Pasižadėjimas) Informacijos gavėjas patvirtina, kad yra susipažinęs su šiais žemiau išvardintais įsipareigojimais:
1. Konfidenciali neskelbtina informacija
1.1. Pagal šį Pasižadėjimą konfidencialia neskelbtina informacija laikomi visi ir bet kurie duomenys bei informacija nurodyta kaip „ASMENS DUOMENYS“, „KONFIDENCIALI INFORMACIJA“, „KOMERCINĖ (GAMYBOS) PASLAPTIS“ ar „VIDINIO NAUDOJIMO“, kuriuos bet kokia forma Informacijos gavėjas ar bet kuris jo vardu ar interesais veikiantis asmuo (įskaitant, bet neapsiribojant darbuotoju, atstovu ar konsultantu) gaus iš ____________ ar bet kurio jo vardu ar interesais veikiančio asmens (įskaitant, bet neapsiribojant darbuotojo, atstovo ar konsultanto) (toliau – Neskelbtina informacija).
1.2. Neskelbtina informacija neapims tokios, kuri:
1.2.1. yra ar tampa vieša pagal Lietuvos Respublikos įstatymus, kitus teisės aktus;
1.2.2. jos pateikimo metu jau buvo viešai skelbta ar kitokiu būdu viešai prieinama plačiajai visuomenei;
1.2.3. ____________ raštu praneša, kad ji nėra laikoma Neskelbtina informacija.
1.3. Kilus bet kokių abejonių dėl to, ar informacija laikoma Neskelbtina informacija, privalu elgtis su ja kaip su Neskelbtina informacija, kol ____________ neinformuos, kad tokia informacija nėra Neskelbtina informacija.
2. Neskelbtinos informacijos naudojimo tvarka
2.1. Informacijos gavėjas įsipareigoja:
2.1.1. neatskleisti Neskelbtinos informacijos jokiu būdu ir nenaudoti bet kokiu būdu, dėl kurio 
____________ gali būti padaryta žala;
2.1.2. Neskelbtiną informaciją laikyti slapta ir imtis visų būtinų atsargumo priemonių siekiant išlaikyti suteiktos Neskelbtinos informacijos slaptumą ir neliečiamumą;
2.1.3. be išankstinio rašytinio ____________ sutikimo neatskleisti ir neteikti Neskelbtinos informacijos tretiesiems asmenims.
2.2. Informacijos gavėjas įsipareigoja informuoti ____________ elektroniniu paštu __________ apie įvykusį ar gresiantį Neskelbtinos informacijos neteisėtą naudojimą ar atskleidimą, ar kitą veiksmą, kuris gali būti laikomas informacijos saugos pažeidimu. Jei Informacijos saugos pažeidimas susijęs su Informacijos gavėju, Informacijos gavėjas nedelsdamas turi imtis reikiamų priemonių tolesniam informacijos atskleidimui ar praradimui sustabdyti ir neigiamoms pasekmėms sumažinti, taip pat nustatyti ir pateikti ____________ visus faktus susijusius su neskelbtinos informacijos  saugos pažeidimu.
2.3. Informacijos gavėjas suteikia teisę tik žemiau nurodytiems asmenims susipažinti su Neskelbtina informacija:
2.3.1. asmenims, kuriems būtina žinoti Neskelbtiną informaciją atsižvelgiant į jų užimamas pareigas ar profesiją;
2.3.2. asmenims, kuriems yra pranešta apie konfidencialų informacijos pobūdį ir kurie yra įsipareigoję laikytis konfidencialumo įsipareigojimų tokiomis pačiomis kaip ir šiame pasižadėjime nurodytomis sąlygomis ir terminais.
2.4. Pasižadėjime numatytos Informacijos gavėjo pareigos dėl Neskelbtinos informacijos neatskleidimo netaikomos, kai ir tiek, kiek pagal įstatymus ar kitus teisės aktus iš Informacijos gavėjo reikalaujama, ir Informacijos gavėjas turi pareigą Neskelbtiną informaciją atskleisti kompetentingai valstybės, savivaldybės, ar kitai institucijai, įstaigai, organizacijai ar jos atstovui, teismui. Jeigu pagal taikytinus įstatymus ar norminius teisės aktus Informacijos gavėjas privalo atskleisti kurią nors Neskelbtinos informacijos dalį, prieš atskleisdamas tokią informaciją, turi nedelsdamas pranešti raštu ____________.
2.5. Informacijos gavėjas elektroninio pavidalo Neskelbtinai informacijai įsipareigoja:
2.5.1. užtikrinti, kad visose kompiuterinėse darbo vietose ar kituose įrenginiuose, kuriuose dirbama su šio Pasižadėjimo apimtyje gauta elektroninio pavidalo Neskelbtina informacija, bus imtasi visų reikiamų Informacijos saugumo priemonių, įskaitant, bet neapsiribojant, instaliuotą legalią, veikiančią ir veiksmingą antivirusinę programinę įrangą, sudiegtas naujausias įrangos saugos pataisas, prieigos ribojimą slaptažodžiu;
2.5.2. užtikrinti, kad nešiojamos elektroninės laikmenos (pvz. nešiojamo kompiuterio kietasis diskas, USB atmintinės), kuriose saugoma Neskelbtina informacija būtų šifruotos arba saugomos rakinamose informacijos saugojimo priemonėse (spintos, seifai, atskiros rakinamos patalpos ir pan.), arba kitaip apsaugotos nuo Neskelbtinos informacijos atskleidimo įrenginių vagystės arba pametimo atveju.
2.6. Neskelbtiną informaciją draudžiama laikyti sistemose ar laikmenose, kurios gali būti prieinamos kitiems asmenims, įskaitant, bet neapsiribojant - grupinio darbo sistemos (pvz. tinklo katalogų tarnyba, intranet sistemos), debesijos sistemos.
3. Informacijos sunaikinimas.
3.1. ____________ pareikalavus Informacijos gavėjas privalo perduoti ____________ arba sunaikinti su ____________ suderintais metodais ir priemonėmis visus dokumentus ir medžiagą bei visas jų kopijas, nuorašus ir (ar) išrašus (įskaitant bet kokias informacijos laikmenas), kuriuose gali būti Neskelbtinos informacijos, per 3 (tris) darbo dienas nuo atitinkamo ____________ reikalavimo gavimo. Šiuo atveju Informacijos gavėjas neturi teisės pasilikti sau jokia forma išsaugotos Neskelbtinos informacijos. 
4. Atsakomybė
4.1. Informacijos gavėjui yra žinoma, kad už neteisėtą konfidencialios, komercinę (gamybos) paslaptį sudarančios informacijos panaudojimą ir atskleidimą nustatyta administracinė ir baudžiamoji atsakomybė. 
5. Pasižadėjimo galiojimas
5.1. Pasižadėjimas įsigalioja jo pasirašymo dieną ir galioja neterminuotai.
5.2. Pasižadėjimui taikomi Lietuvos Respublikos įstatymai ir jais vadovaujantis jis aiškinamas.
6. Kitos sąlygos
6.1. Pasižadėjimas sudarytas trimis vienodą galią turinčiais egzemplioriais. Du Pasižadėjimo egzemplioriai pateikiami ____________, trečias lieka Informacijos gavėjui.
6.2. Visi ginčai dėl Pasižadėjimo sudarymo, galiojimo ar vykdymo sprendžiami derybų keliu. Neišsprendus ginčo derybų keliu, ginčas sprendžiamas teisme.

Informacijos gavėjas:
_________________________________________



